Гагра ақалақь аҟны аӡыржәтә шьақәдыргылеит
12:55 14.06.2023 (ирҿыцуп: 13:54 14.06.2023)
© Sputnik / Томас Тхайцук Отключения воды
© Sputnik / Томас Тхайцук
Рашәара 14 руха Гагра араион аҟны иҟаз амшцәгьа иахҟьаны ареспубликатә мҩаду хада ахәҭак ааха аиуит, иарбгеит хыбрақәак. Амшцәгьа иахҟьаны Гагра аӡы аанкылан.
АҞӘА, рашәара 14 – Sputnik, Бадри Есиава. Гагра ақалақь аҟны аӡы шьықәдаргылеит ҳәа Sputnik акорреспондент изеиҭеиҳәеит Гагратәи аӡыршьҭра аиҳабы Фома Агрба.
Иара иазгәеиҭеит, атрансформатор аҟны ауадаҩрақәа шцәырҵыз, аӡыҭгагатә станциа "Репруа-1" ашҟа инеиуаз афымцацәаҳәа иблыз еиҭшьақәыргыланы аӡы аурыжьҭит.
Амшцәгьа иахҟьаны Гагра ақалақь аҟны аӡы рымхын. Астанциа ақәаршҩы илеиуаз аԥхасҭа анамҭаразы аусура ааныркылеит асааҭ 5:00 рзы.
Гагра араион аҟны илеиз ақәаршҩы ӷәӷәа аԥхасҭа анаҭеит ареспубликатә мҩаду хада ахәҭак, иарбгеит хыбрақәак. Амшцәгьа ахҟьа-ԥҟьақәа раԥыхраз аҭыԥаҟны аус руеит Гагра араион акоммуналтә усбарҭақәеи АҶА аусзуҩцәеи.
"Аԥснеихамҩа" аҟны ишазгәарҭаз ала, ақәаршҩы ааха анаҭеит Аныхаԥсҭа ақыҭа иахьаҵанакуа аихамҩеи ашьаҟақәеи. Адәыӷбақәа рныҟәара аамҭала иаанкылоуп.